(जापानी भाषा में) यह इतिहास का पहिया है।
कारण और प्रभाव का वह अंतहीन मंथन।
और सच में, यह थका देता है।
टॉलस्टॉय की भी यही राय थी।
वह समझ गए थे कि यह पहिया
आम आदमी के श्रम से संभव हुआ है।
यही बात इस उपन्यास को इतना भविष्यसूचक बनाती है।
वह सच बोल रहे हैं।
बांदो, तुम्हारी क्या राय है?
क्या तुम सहमत हो?
मैं सहमत हूँ कि टॉल्स्टॉय का इरादा इसी प्रसंग को चित्रित करने की कोशिश का था।
पर, उनके निष्पादन में कमी थी।
मिस नाकाज़ोनो यह समझ नहीं सकीं।
इस उपन्यास में,
पात्र कुलीन लोग हैं या उनका उस दुनिया से घनिष्ठ संबंध है।
जो चीज़ इसमें नहीं है, वह है
वास्तविक मानवीय अनुभवों की विविधता।
जो इस कमरे में बैठे कई लोगों की तरह, विशेषाधिकार प्राप्त वर्ग के लोगों के
नज़रिये नहीं दर्शाती है,
बल्कि एक ऐसी दुनिया को दर्शाती है
जहाँ लोग जीवित रहने के लिए संघर्ष करते हैं।
यह एक अच्छा प्रसंग ज़रूर है,
पर इसका निष्पादन दुर्भाग्यपूर्ण है।
मेरी नज़रों में,
यह किताब असफल है।
बहुत ख़ूब, बांदो।
तुमने एक बार फिर विषय की गहराई को भेदा।
बेहतर होगा कि बाकी छात्र भी यही करें।
अब, चलिए सभी बुक नाइन खोलें।
एक साल बाद
टोक्यो 1951
हम यहाँ यह नहीं कर सकते हैं।
कोई देख लेगा।
मुझे परवाह नहीं है। उन्हें देखने दो।
पर मुझे क्लास में ज़रूर जाना है।
मिन जिन ली की किताब पर आधारित
पचिंको
जल्दी करो, मोजासु।
यह देखो।
देखो, यह काम कर रहा है! तुमने कर दिखाया!
- यह काफ़ी आसान है। - बेहद आसान है।
बस थोड़े और। यह करते रहो।
वह वाला।
तुम्हें सच में लगा था कि तुम बचकर निकल जाओगे?
श्री गोतो...
मैंने सोचा नहीं था कि आप यहाँ होंगे।
- मुझे लगा था कि गुरुवारों को आप... - चुप रहो!
ध्यान से सुनो।
चूँकि मुझे तुम्हारी माँ के नूडल बेहद पसंद हैं,
मैं तुम्हें थोड़ी दया दिखाऊँगा।
मेरे साथ चलो।
(कोरियाई भाषा में) तुमने सच में यह किया?
मेरी तरफ़ देखो।
मुझे माफ़ कर दीजिए।
उसे सज़ा ज़रूर मिलेगी।
मैं आपसे वादा करती हूँ।
हम आपके नुकसान का भुगतान भी करेंगे।
उसे सज़ा देने से...
उससे क्या फ़ायदा होगा?
उसके बाद क्या?
हम और ज़्यादा सावधान रहेंगे,
सुनिश्चित करेंगे कि वह स्कूल जाए...
उसे स्कूल की किताबों में दिलचस्पी नहीं है।
पर उसे स्कूल जाना होगा।
वह और क्या कर सकता है?
उसे मेरे लिए काम करने दो।
पार्लर में।
वह ईमानदारी का काम है।
और वहाँ वह किसी मुसीबत में नहीं पड़ेगा।
मैं यह सुनिश्चित करूँगा।
वह काफ़ी छोटा है।
तुम मेरी बात नहीं समझ रही हो, बांदो।
वह अपने भैया जैसा नहीं है।
ऋण भुगतान की सूचना
मुझे एक चिट्ठी मिली है जिसमें लिखा है कि मेरे ऋण का भुगतान हो गया है।
पक्का कोई ग़लती हुई होगी।
मैं यहाँ देख रही हूँ कि भुगतान कर दिया गया है।
वायर ट्रांसफ़र द्वारा, तीन दिन पहले पूरी राशि।
पर...
क्या आप देख सकेंगी कि वह भुगतान किसने किया?
लगता है कि यह वायर ट्रांसफ़र टोक्यो से किया गया था।
सॉलोमन बेक। वही खाताधारक हैं।
आपको पक्का यक़ीन है?
मुझे पक्का यक़ीन है।
समझ गया।
धन्यवाद।
आपका दिन शुभ हो।
किसे पता कि एक पचिंको पार्लर में क्या-क्या होता है?
मुझे भी उतनी ही चिंता है जितनी कि तुम्हें।
पर श्री गोतो ने मुझसे वादा किया है।
वह परिवार का सदस्य नहीं हैं।
वह मोजासु की देखभाल अपने परिवार की तरह नहीं करेंगे।
तो फिर हम क्या करें?
यह विश्वास करके ख़ुद को धोखा देते रहें कि वह नोआ के नक़्शेक़दम पर चलेगा?
युद्ध के सालों के दौरान, हालात अलग थे।
हमें ज़िंदा रहने के लिए जो भी ज़रूरी था, करना पड़ा था।
सबको वह करना पड़ा था।
पर अब वह समय बीत चुका है।
तुम्हें सच में लगता है कि हमारा मुश्किल समय ख़त्म हो गया है?
पर पचिंको पार्लर में ही क्यों काम करना?
पक्का उससे ज़्यादा सम्मानजनक काम भी हैं।
मुझे जेठ जी से ऐसी बातों की उम्मीद थी।
तुमसे नहीं।
श्री योसेब बांदो के लिए ओसाका, जापान
श्री चान्घो किम से प्योंगयेंग, कोरिया
तुम्हें यह किताब पसंद नहीं है?
मुझे यह बेहद पसंद है। बात वह नहीं है।
तो फिर क्या बात है?
इन सभी दुखों
और इन सभी हताश लोगों के बारे में पढ़कर...
मुझे भूख लगती है।
मुझे पता है कि यह अजीब सुनाई पड़ता है।
मुझे यह भूख क्यों लगती है? यह प्रचंड भूख।
इसका क्या मतलब है?
इस किताब के पात्र, वे तुम नहीं हो।
तुम्हें कभी भूखे रहने या उन गंदी परिस्थितियों में रहने की
चिंता नहीं करनी पड़ेगी।
और फिर भी तुम बस ख़ुद को यह साबित करने के लिए
अपना पेट भरना चाहती हो कि तुम कभी भूखी नहीं रहोगी।
पर उसके बावजूद भी, पेट पूरी तरह भरने के बावजूद भी,
तुम्हें एहसास होगा कि दरअसल तुमने खाने का स्वाद ही नहीं चखा।
वह सारा खाना, उसका स्वाद कागज़ जैसा था।
मुझे अपने कमरे में ले चलो।
मुझे तुम चाहिए।
माफ़ करना।
मुझे मेरे तयशुदा साप्ताहिक डिनर में जाना होगा।
आह, तुम्हारे वह रहस्यमय दानकर्ता।
उन्हें वह मत बुलाओ।
पर यह सच है, है न?
वह तुम्हारे बोर्डिंग रूम का भुगतान करते हैं...
मैं वह हमारे लिए करता हूँ।
और मैं उनसे मिलना चाहती हूँ।
मैंने तुमसे कहा था, यह कभी नहीं होगा।
पर उन्हें क्या समस्या है?
क्या वह किसी तरह के राक्षस हैं?
इन पिछले कुछ महीनों में, जबसे हम साथ हैं,
क्या मैंने कभी तुम्हें किसी चीज़ के लिए मना किया है?
- नहीं, पर... - तो फिर मुझे बस इस चीज़ की अनुमति दो।
मैं तुमसे केवल यही इकलौती चीज़ माँगूँगा।
तुम उनसे कभी मिल नहीं सकती। समझी?
तो फिर मुझसे एक वादा करो।
आज रात, जब तुम इस रहस्यमय इंसान के साथ होगे
और वह बेहद महँगा डिनर खा रहे होगे,
तुम हर असाधारण निवाले का स्वाद तब तक चखोगे
जब तक कि तुम्हारा पेट फटने वाला न हो जाए।
नोआ,
तुम और मैं, चलो हम सब कुछ हासिल करें।
बेशक, हम एक सपने का निर्माण कर रहे हैं।
पर हम इस सपने को हक़ीक़त में बदल रहे हैं।
हम केवल 500 सदस्य ही रखेंगे
और 20 मिनट पहले तक,
केवल 47 लोगों की ही जगह बची है।
हम 90 दिनों में काम शुरू करने की उम्मीद करते हैं।
और अगली गर्मियों तक, हम गोल्फ़ कोर्स शुरू करने की योजना बना रहे हैं।
माफ़ करना। आप हाल ही में हुई श्रमिकों की कमी से कैसे निपटेंगे?
चूँकि शहर में इतने सारे निर्माण कार्य हो रहे हैं,
मैंने सुना है कि मानव संसाधन ढूँढना एक चुनौती बनता जा रहा है।
मैं आपको भरोसा दिलाता हूँ
कि हमारे पार्टनरों का स्थिति पर पूरा नियंत्रण है।
हमें श्रमिकों की कमी नहीं होगी।
कृपया, बोलिए।
रियल एस्टेट के गिरने की अफ़वाहें उड़ रही हैं।
आपकी इस पर क्या राय है?
मेरी?
मुझे तो यह मनोरंजक अफ़वाह लगती है।
क्योंकि इतिहास हमें बताता है कि द्वितीय विश्व युद्ध के बाद से,
इस देश में ज़मीन की क़ीमतें कभी गिरी नहीं हैं।
यहाँ टोक्यो में, रियल एस्टेट ही सबसे बेहतरीन है।
और निकट भविष्य में,
जापान संयुक्त राज्य अमरीका को पीछे छोड़कर
दुनिया की सबसे बड़ी अर्थव्यवस्था बन जाएगा।
इस बारे में सोचिए।
अमरीका दूसरे नंबर पर।
तो, सच में, हमें चिंता करने की क्या ज़रूरत है?
अब, कौन स्पा के बारे में सुनना चाहेगा?
वह बेहतरीन इतालवी संगमरमर से बनाया जाएगा...
तो, मैं उम्मीद कर सकता हूँ कि आगे कोई समस्या नहीं होगी?
आपकी उदार सहायता की वजह से,
डाइट के बाकी सदस्य भी सहमत हो गए हैं।
अब और अड़चनें नहीं आएँगी।
बहुत ख़ूब।
और क़ीमत?
चालीस मिलियन येन।
मुझे पता है कि आपने इसकी उम्मीद नहीं की थी,
पर यह फिर भी अच्छा सौदा है...
तीस मिलियन येन।
उससे थोड़ा भी ज़्यादा नहीं।
पर, श्री कोह...
डाइट के सदस्यों को
बस आपके कहने पर मनाना आसान नहीं है।
आप किसी की राह देख रहे हैं?
हाँ। एक बेहद महत्वपूर्ण अतिथि की।
मैं दख़ल नहीं देना चाहता था।
मैं नीचे लॉबी में इंतज़ार कर सकता हूँ।
बिल्कुल नहीं।
मैं चाहता था कि तुम दोनों मिलो।
हमारे साथ बैठो।
यह श्री कुरोगाने हैं।
मुझे पता है आप कौन हैं। मैं अख़बारों में आपको अक्सर देखता हूँ।
अलग-अलग अख़बारों के नज़रिये से,
मैं या तो इस महान राष्ट्र का भविष्य हूँ
या अभिशाप।
मैं भरोसा दिलाता हूँ, सब आपके पक्ष में हैं।
और यह नौजवान सज्जन कौन है?
वह अगली पीढ़ी के सबसे होशियार दिमाग़ों में से एक है।
पर दुर्भाग्यवश, कुछ ज़्यादा ही विनम्र है।
हमें उसके अंदर से वह निकाल फेंकना होगा।
और तुम क्या करते हो?
मैं दूसरे साल का छात्र हूँ।
वासेदा में।
- तुम किस विषय की पढ़ाई करोगे? - राजनीति।
वह शानदार फैसला है।
अगर तुम उतने ही होनहार हो, जितना कि श्री कोह बताते हैं,
तो जल्द ही मैं तुम्हारा भी नाम अख़बारों में देखूँगा।
तो, तुम्हारा नाम क्या है?
बेक।
नोआ बेक।
इसमें कोई शक़ नहीं कि हम दोबारा मिलेंगे।
मुझे जाना चाहिए।
जाने से पहले।
अगली बार जब हम मिलेंगे, मुझे उम्मीद है कि सब 30 पर मान जाएँ।
आज तुम्हें सामान्य से थोड़े ज़्यादा मिलेंगे।
मैंने सुना है कि तुमने शादी कर ली और एक नया घर लिया है।
इसे मेरी बधाइयाँ समझो।
तुम फिर से बाहर जा रहे हो?
मैंने सोचा कि थोड़ी ताज़ी हवा लेना अच्छा रहेगा।
और कुछ बात है?
ये क्या हैं?
ये उसने भेजी हैं।
माफ़ करना।
मैंने इन्हें तुमसे छुपाकर रखा।
आज हम स्ट्रॉबेरी आज़माएँगे।
नई चीज़ें आज़माना अच्छी बात है।
कुछ हुआ क्या?
मेरा बेटा...
उसे शक़ था कि तुम हमारे पैसे हड़पने के लिए
मेरे क़रीब आ रहे हो।
इसलिए उसने तुम्हारी छानबीन करने के लिए एक जासूस को नियुक्त किया।
उसने क्या किया?
उसे वह नहीं करना चाहिए था जो उसने किया,
पर उसके इरादे अच्छे थे।
वह मेरे लिए चिंतित था।
और इसलिए, उसे कुछ पता चला।
युद्ध के बारे में।
यह बहुत समय पहले की बात है।
तुम जवान थे और फिर भी...
मैं...
मैं एक हत्यारा हूँ।
तुम यहाँ क्या कर रहे हो?
तुम अब भी यहीं हो।
अब भी उसकी गंदगी साफ़ कर रहे हो।
श्री योशी ने तुमसे एक सवाल पूछा।
हमें थोड़ी देर के लिए अकेला छोड़ दो।
चिंता मत करो, सुगिहारा।
मैं उससे पहले भी निपट चुका हूँ, है न?
मैं तुमसे स्पष्ट कहने आया हूँ।
मेरे बेटे से दूर रहो। उससे संबंध तोड़ दो।
यह असंभव है।
तुम्हारा बेटा मुझे ढेरों पैसे कमाकर देगा।
क्या तुम पहले ही मुझसे काफ़ी कुछ छीन नहीं चुके?
क्या तुम उसे इस नज़रिए से देखते हो?
यह दिलचस्प है।
मुझे कभी तुम्हारे दादाजी का प्यार नहीं चाहिए था।
मैंने कभी इसकी माँग नहीं की थी।
यह उनकी ग़लती थी...
तुम सॉलोमन के बारे में बात करने आए थे।
और मैं तुम्हें बता रहा हूँ
कि उसने अपना फैसला ले लिया है।
जैसे तुमने सालों पहले लिया था।
अगर तुम्हें इससे कोई समस्या है, तो उससे बात करो।
क्योंकि तुम दोनों के बीच जो यह मतभेद है,
वह मेरी ग़लती नहीं है।
हम दोनों जानते हैं
कि उस समय मैं तुम्हें बर्बाद कर सकता था।
उसके बजाय, मैंने तुम पर दया की।
इसलिए अब मेरी बात सुनो।
अगर तुमने मेरे बेटे को कोई भी हानि पहुँचाई, तो मैं तुम पर बिल्कुल दया नहीं करूँगा।
तुम्हें पता है कि मैं क्या करने में सक्षम हूँ।
समझ गए?
ए!
मेरे लिए दो बक्से ले आओ।
और सिगरेट भी।
छुट्टे रख लेना।
उन्हें दो बक्से चाहिए।
ए।
यह मैं संभाल लूँगा।
जाकर वापस सफ़ाई करो।
श्री योशी, स्वागत है।
और आज ममोरु के साथ...
तुम सच में यहाँ काम करते हो?
पर तुम कितने साल के हो?
पंद्रह।
तुम?
सात।
क्या वह तुम्हारे दादाजी हैं?
तुम्हें पता नहीं वह कौन हैं?
नहीं, नहीं पता।
ममोरु।
तुमने "द ब्रदर्स कारामाज़ोव" पढ़ ली?
बेशक।
तुम उसके बारे में क्या सोचते हो?
क्या आपने भी वह पढ़ी?
मैं वह सब पढ़ता हूँ जो तुम पढ़ते हो, नोआ।
तुम्हारी क्लास में जो भी पढ़ना ज़रूरी हो।
क्यों? आप व्यस्त आदमी हैं, श्री कोह।
क्योंकि मुझे कभी मौका ही नहीं मिला था।
नोआ, किताबों के प्रति तुम्हारे प्यार से मुझे प्रेरणा मिली।
पर वे किताबें तुम्हारा भविष्य नहीं है।
मैं राजनीति में नहीं जाऊँगा।
मैं एक टीचर बनना चाहता हूँ।
तुम टीचर बनने के लिए इतनी दूर वासेदा आए?
यह बचकाना है।
तुम्हारे लिए यहाँ इतने मौके बन रहे हैं।
तुम्हें बस इसका एहसास नहीं है।
मुझे एहसास है,
पर मैं अपना रास्ता चुन चुका हूँ।
तुम कौन हो?
दख़ल देने के लिए माफ़ी चाहूँगी, पर मैं यहाँ अपने दोस्त से मिलने आई हूँ।
तुम यहाँ क्या कर रही हो?
यह कौन है?
मैं अकिको नाकाज़ोनो हूँ।
नोआ की अच्छी दोस्त हूँ।
उसने मुझे आमंत्रित किया था।
मैं अतिथियों की उम्मीद नहीं कर रहा था, पर आओ, यहाँ सबके लिए बहुत है।
नाकाज़ोनो...
क्या नाकाज़ोनो हितोशी तुम्हारे पिताजी हैं?
फ़ॉरेन अंडरसेक्रेटरी?
हाँ, वह मेरे पिताजी हैं।
नोआ, बैठो।
तुम्हें पता है मैं कौन हूँ?
बेशक। नोआ ने आपके बारे में काफ़ी अच्छी बातें बताई हैं।
हम बस उसके भविष्य के बारे में चर्चा कर रहे थे।
उसके भविष्य के बारे में?
यह काफ़ी गंभीर चर्चा है।
मेरा मानना है कि एक शानदार भविष्य उसका इंतज़ार कर रहा है।
जब पहली बार इससे मिली थी, मैं तभी भांप गई थी।
पर पहले, उसे भी यह चाहना होगा।
शायद इसमें तुम उसकी मदद कर सकती हो।
भविष्य के नाम।
अल-कमबख़्त-विदा, शिफ़लीज़।
ए।
तुम कब घर लौट रहे हो?
मैं अमरीका नहीं जाऊँगा।
मकाउ जाऊँगा।
- श्री योशी ने मुझे एक नौकरी की पेशकश की है। - कैसी नौकरी?
उनका नया गेमिंग व्यवसाय चलाना होगा। शुरू से अंत तक।
पर तुम्हारे बच्चों का क्या?
मैं किसे बेवकूफ़ बना रहा हूँ?
वे अब तक मेरे बिना रहते आए हैं और उन्होंने गुज़ारा कर लिया है।
ज़रूर, शायद शुरुआत में।
पर क्या तुम सच में गंभीर हो?
हाँ।
पर मकाउ?
क्यों नहीं?
मैंने टोक्यो में गुज़ारा कर लिया। यह सड़क पर बस एक और पड़ाव है।
वैसे भी, तुम्हें और मुझे पता है कि यहाँ का बाज़ार गिरने वाला है। तुम्हें इस बारे में सोचना चाहिए।
मुझे अब भी तुम्हारा पहला झूठ याद है।
वह क्या था?
"मैं यहाँ रुकने नहीं आया हूँ।"
वैसे, तुम सच में मुसीबत में पड़ते हो
जब तुम अपने ही झूठों पर विश्वास करने लगते हो।
धन्यवाद।
उसके लिए एक और।
वह झूठ नहीं होना चाहिए था।
पर यह आबे के कारण है कि मैं अब भी यहाँ हूँ।
पक्का वह आदमी अभी बेहद नाराज़ होगा।
मुझे इससे कोई ऐतराज़ नहीं है।
जब तक कि वह मुझे गालियाँ दे रहा है।
तुम्हें उस आदमी पर ज़रा सी भी दया नहीं आती?
बिल्कुल नहीं। नहीं कर सकता।
धन्यवाद।
सब भाड़ में जाए।
तुमने उन्हें जितना बुरा दर्शाया था, वह बिल्कुल वैसे नहीं हैं।
यह उस बारे में नहीं है।
तो फिर क्या मैं ही वजह थी?
तुम्हें चिंता थी कि मैं तुम्हें किसी तरह से शर्मिंदा कर दूँगी?
मैंने तुम्हें इससे दूर रहने को कहा था!
मैं इसका हिस्सा बनना चाहती हूँ।
और मैं माफ़ी नहीं माँगूँगी।
तुम्हें लगता है कि मैं कोई ऐसा इंसान हूँ जिसके साथ तुम बस खिलवाड़ कर सकती हो?
तुम्हारा मनोरंजन करने के लिए कोई खिलौना हूँ
क्योंकि तुम एक भोली, अमीर लड़की हो...
मुझसे इस तरह बात करने की तुम्हारी हिम्मत कैसे हुई?
तुम्हें लगता है कि मुझे दिखता नहीं है?
कि लोगों को भड़काकर तुम्हें कितना मज़ा आता है।
तुम और वह कोरियाई प्रेमी।
कितना बड़ा कांड है।
तुम ध्यान आकर्षित करने के लिए इतनी बेताब हो,
तुम दयनीय हो।
मुझे परवाह नहीं कि लोग मेरे बारे में क्या सोचते हैं।
हम दोनों के बीच यही अंतर है।
तुम दूसरों को ख़ुद को परिभाषित करने देते हो।
इस बारे में सोचो।
- हम दोनों में दरअसल कौन दयनीय है? - चली जाओ।
नहीं जाऊँगी।
मैं तुम्हें छोड़कर नहीं जाऊँगी।
अब मैं तुम्हारे साथ नहीं रहना चाहता।
क्योंकि मुझे सच्चाई पता चल गई?
यही कारण है?
क्या लगता है तुम्हें क्या पता चल गया?
तुम्हें कुछ नहीं पता।
अरे, पर तुम्हें ज़रूर पता है, है न?
वह आदमी तुम्हारा पिता है।
- कोह हंसू... - मैंने तुमसे चुप रहने को कहा था!
सुइट रूम
मुझे अभी कोह हंसू से बात करनी है।
- अभी देर हो चुकी है... - उसे अंदर आने दो।
अगर तुम्हारी ज़रूरत पड़ी, तो तुम्हें बुलवा लूँगा।
चलो बैठ जाएँ।
मैं आपको उससे कभी मिलवाना नहीं चाहता था।
अकिको। उसने मुझसे किया हुआ वादा तोड़ा।
इसलिए जब मैंने उससे रिश्ता तोड़ने की कोशिश की,
तब उसने मुझे एक बेहद बचकानी बात कही।
यह पूरी तरह से...
इसका कोई मतलब नहीं बनता है।
मुझे पता है कि उसकी बात को महत्व देना बेवकूफ़ी है...
पर मुझे यह आपसे सुनना है।
उसने तुमसे क्या कहा?
उसने कहा...
कि आप...
मेरे पिता हैं।
कह दीजिए कि यह सच नहीं है!
यह सच है।
उस समय मैं मछलियों का दलाल था।
मैं ओसाका और बुसान के बीच सफ़र करता था।
मैंने लगभग 16 सालों से अपनी मातृभूमि पर क़दम नहीं रखा था।
मैंने नहीं सोचा था कि इसका मुझ पर कोई असर होगा, पर हुआ।
क्या आपने उनके साथ ज़बरदस्ती की थी?
बेशक नहीं।
पर आपने उनका फ़ायदा उठाया था।
पक्का उठाया होगा!
क्या तुम यही मानना चाहते हो?
कि मैंने एक ग़रीब देहाती लड़की पर अपनी चालें चलीं?
यह स्वीकार करने के बजाय कि वह मुझसे प्यार करती थी...
यह संभव नहीं है।
आप एक बुरे आदमी हैं।
भष्ट हैं!
और स्वार्थी हैं।
तो फिर, तुम्हारा क्या?
क्योंकि मेरे अंदर जो ख़ून बह रहा है...
वही तुम्हारे अंदर भी बह रहा है।
उस बेवकूफ़ का ख़ून नहीं जिसे तुमने इतने साल पिताजी बुलाया।
मुझे बुरा बोलने वाले तुम होते कौन हो?
मैंने आपको देखा था।
उस रात फ़ार्म में!
तो क्या हुआ?
मैंने तुमसे क्या कहा था?
सामने देखो।
नोआ,
हमेशा सामने देखो।
उस दिन...
मुझे पता है कि तुमने मेरी बात सुनी थी।
तुमने पीछे मुड़कर नहीं देखा।
तुम मेरे हो।
नोआ...
आख़िरकार हम इस नाटक का अंत कर सकते हैं।
घर जाकर सो जाओ।
जब तुम सुबह जागोगे, तब तुम्हें दिखेगा।
सब कुछ अलग होगा।
वे गिड़गिड़ाएँगे।
मैं उन्हें मजबूर कर दूँगा।
वे दुश्मन थे।
हमें यही बताया गया था।
वे आकर हमारी महिलाओं का बलात्कार करेंगे, हमारे घर तबाह करेंगे।
मैंने उनका विश्वास कर लिया।
मैंने अपनी पत्नी के,
हमारे भावी बच्चों के और मेरे माता-पिता के
बारे में सोचा।
उस समय वे दोनों ज़िंदा थे।
हम सभी इतना थक चुके थे।
और भूखे थे।
और बहुत ज़्यादा गर्मी थी।
कीड़े, हम उनकी दावत थे।
वे सारे महीने, हम मुश्किल से ज़िंदा थे।
उन परिस्थियों में, हम मुश्किल से इंसान थे।
इसलिए मैंने सोचा, "हम इसी तरह मारे जाएँगे।"
मैंने यही सोचा था।
और...
जब आदेश आए...
मेरे शरीर से मेरी आत्मा बाहर निकल गई...
और मैंने वही किया जो मुझसे कहा गया था।
पर वह अंतिम आदेश नहीं था।
एक और आदेश था।
सब कुछ भूल जाओ।
उन्होंने हमसे यही कहा था।
मैंने उस आदेश का पालन किया।
हम सभी बेवकूफ़ थे
कि हमने यह सोचा कि अतीत को भुलाया जा सकता है।
तो और हम फिर क्या करते?
हमारी बाकी की ज़िंदगी उसके साथ बँधे रहते?
मैं तुम्हारी भलाई की कामना करती हूँ।
और यह सच है
इसमें कोई शक़ नहीं है
पर 500 साल तक साथ रहने के लिए कहने पर
इतना हंगामा क्यों?
क्या यह
क़िस्मत की कोई चाल है?
कि मेरा भविष्य
अब अंधकारमय दिखता है
और यह सच है इसमें कोई शक़ नहीं है
नोआ।
तुम यहाँ क्यों आए हो?
माँ।
क्या हुआ? क्या बात है?
बस...
मैं बस आपका चेहरा देखना चाहता था।
क्या स्कूल में कुछ हुआ?
क्या यह ज़्यादा मुश्किल है?
नहीं।
मुझे वहाँ काफ़ी अच्छा लगता है।
पहली बार,
ऐसा महसूस होता है कि मैं कुछ भी कर सकता हूँ।
तो फिर क्यों...
मुझे बताओ।
तुम क्यों आए हो?
मैंने आपसे कहा न।
मैं आपको देखना चाहता था।
अब मैं वापस जाऊँगा।
इतनी जल्दी?
तुम अभी-अभी आए हो।
आज रात यहीं रुको।
तुम सुबह जा सकते हो।
मैं नहीं रुक सकता।
मुझे जाना होगा।
मैंने एक दोस्त के साथ योजनाएँ बनाई हैं।
तो फिर मैं ट्रेन तक तुम्हारे साथ चलूँगी।
इसकी ज़रूरत नहीं है।
मुझे पता है कि आपने दिनभर कितनी मेहनत की है।
मैं चाहता हूँ कि आप आराम करें, माँ।
अपना अच्छे से ख़याल रखिए।
नोआ...
माँ, सब ठीक है।
नोआ।
आपने मेरे बेटे को देखा है?
नोआ! नोआ!
ताज़ा खबर।
वाएई एंटरप्राइज़ के सीईओ, मासारु आबे की आत्महत्या की चौंकाने वाली ख़बर
कुलीन वित्तीय समुदाय में हलचल मचा रही है।
श्री आबे एक प्रतिष्ठित व्यक्ति थे
पर हाल ही में उनकी नवीनतम विकास परियोजना को विवादों ने घेर लिया था।
उनकी लाश आज सुबह चुबू संगाकू नैशनल पार्क में मिली।
पार्क में चश्मदीद गवाहों ने बताया
कि उन्होंने चट्टान की चोटी से एक आदमी को गिरते देखा था।
जब अधिकारियों ने उस इलाके की छानबीन की,
उन्हें श्री आबे के जूते मिले, पर कोई सुसाइड नोट नहीं मिला।
जाँच जारी है।
अब अगली ख़बरें...
बिना पैसों और किसी भरोसेमंद इंसान के वह कहाँ हो सकता है?
मेरे आदमी अब भी पूरे देशभर में
उसे ढूँढ रहे हैं।
कई हफ़्ते हो चुके हैं!
हमने हर जगह ढूँढ लिया है।
उसका कहीं कोई अता-पता नहीं है।
चाहे जो हो, मैं उसे ढूँढ लूँगा।
मैं हार नहीं मानूँगा।
हमें देखो।
यह हमारी ग़लती है।
यह हमेशा से होना ही था।
बकवास बंद करो।
यह सच है!
हमने उसे तबाह कर दिया।
नहीं।
सुन्जा, तुम्हारे सारे त्याग,
मेरे सारे पाप,
हमने उसके लिए ही यह सब किया था।
उसने कहा था कि उसे यह नहीं चाहिए।
और मुझे समझ जाना चाहिए था।
उस रात...
वह अलविदा कहने आया था।
उसे यह कहना था कि मैं चिंता न करूँ।
यह उसकी क्षमा थी।
वह लापता है।
उसका कोई अता पता नहीं है।
सुन्जा।
श्री कोह!
आपने मुझे बताया क्यों नहीं कि आप ओसाका वापस आ गए?
चियर्स!
अरे, नहीं!
मुझे नशा हो गया है।
श्री कोह, आप खेलना चाहते हैं?
श्री कोह?
चली जाओ!
संगीत जारी रखो!
जब मैं छोटी थी,
मेरे पिताजी ने मुझे योंगडो के जंगली घोड़ों के बारे में बताया था।
चोलीमास के बारे में।
वे दिन-रात भागते थे।
इतनी तेज़ कि उनकी परछाइयाँ पीछे छूट जाती थीं
और उनके शरीरों को अपनी परछाइयों से अलग होना पड़ता था।
मोजासु,
कभी-कभी...
कभी-कभी मैं सोचती हूँ...
क्यों इस दुनिया में कुछ लोग ज़िंदा बच जाते हैं,
जबकि दूसरे लोग बच नहीं पाते?
क्या उनमें यह अंतर है कि कुछ लोग अपनी परछाइयाँ ढूँढ लेते हैं,
और कुछ नहीं ढूँढ पाते?
क्योंकि एक शरीर
उसकी परछाई के बिना ज़िंदा नहीं रह सकता है।
वे परछाइयाँ हमें बताती हैं
कि हम कहाँ हैं।
जो भी हो,
तुम और मैं यहीं हैं।
भले ही हमारे कई चहीते अब इस दुनिया में नहीं रहे,
हम यहीं हैं,
इस टेबल पर बैठे हैं।
और सॉलोमन भी यहीं है।
नागानो
माफ़ कीजिए।
आपको कर्मचारी की ज़रूरत है?
मैं नौकरी ढूँढ रहा हूँ।
तुम उन कोरियाई लोगों में से एक नहीं हो न?
नहीं।
नहीं हूँ।
मैं मेहनती हूँ।
वादा करता हूँ।
ठीक है फिर,
चलो देखें तुम कैसा काम करते हो।
मैं तुम्हारा नाम पूछना भूल गया।
मेरा नाम ओगावा है।
ओगावा मिनातो।
पचिंको
उप-शीर्षक अनुवादक : मून कलिता